"Шәрык клубында"  яңа театраль тамаша премьерасы көтелә

	21 декабрьдә "Шәрык клубы» татар театры тарихының интерактив мультимедиа комплексында Галиәсгар Камалның «Безнең шәһәр серләре» пьесасына нигезләнгән яңа театраль тамаша премьерасы көтелә. "Шәрык клубы" кунакларына ХХ гасыр башындагы музыкаль-әдәби кичә һәм аның «мәгърифәтле» тамашачылары турында театр фантазиясе тәкъдим ителәчәк.	 Әлеге геройлар арасында сәнгатькә гашыйк кешеләр дә, аңа каршы килүчеләр дә (хәзер инде сәер тоелса да, театр сәнгате формалашкан вакытта андый персонажлар да очраган) бар.

Партерда утыручы ике тамашачы, билетер, ата белән ул, ир белән хатын, оркестр музыкантлары һәм әлеге кечкенә театраль фантазиянең башка геройлары, театр сәнгатенең чишмә башын искә төшерү өчен, сезне "Шәрык клубы"нда көтәләр. Билетны әлеге сылтама аша алып була. 
	---	
Камал театры

	№ --- | 08.12.2022	


